Presidenti Biden premton mbrojtjen e çdo pëllëmbe të NATO-s 
Presidenti amerikan Joe Biden tha se homologu i tij rus Vladimir Putin "nuk duhet të qëndrojë në pushtet", por më pas Shtëpia e Bardhë u përpoq ta zbuste këtë koment
Në një fjalim të zjarrtë të shtunën në fund të udhëtimit të tij në Evropë, presidenti amerikan Joe Biden tha se homologu i tij rus Vladimir Putin "nuk duhet të qëndrojë në pushtet" dhe u zotua të mbrojë çdo pëllëmbë të territorit të NATO-s. Fjalimi në Varshavë erdhi në fund të një jave diplomatike intensive të shoqëruar me diskutime në takimet e NATO-s, G-7-ës dhe me aleatët evropianë, në lidhje me sulmin e Rusisë ndaj Ukrainës. Në Varshavë, një qytet dikur nën sundimin sovjetik, fjalimi i Presidentit Biden u shoqërua me referenca historike. Ai e krahasoi luftën në Ukrainë kundër forcave pushtuese ruse me luftën e shekullit të 20-të kundër komunizmit. Presidenti Biden pati një mesazh të qartë për Rusinë. Presidenti Biden vlerësoi guximin e popullit ukrainas. Ai tha se Ukraina do ta fitojë këtë luftë. tha Presidenti Biden. Shtëpia e Bardhë më vonë tha se ky koment nuk do të thotë se presidenti po bënte thirrje për ndryshimin e regjimit në Rusi. Por Kremlini reagoi me shpejtësi, duke thënë se populli rus duhet të zgjedhë udhëheqësin e tij, jo Joe Biden. Pas fjalimit, disa protestues në turmë kërkuan që NATO t'i japë Ukrainës avionë luftarakë dhe të vendosë një zonë ndalim-fluturimi, kërkesa që aleanca perëndimore i ka refuzuar deri më tani. tha protestuesja Daria Kaleniuk. Më herët, Presidenti Biden u takua me refugjatë ukrainas në Varshavë. Rreth 3.8 milionë njerëz janë larguar nga Ukraina që nga fillimi i sulmit të Rusisë. Udhëtimi i presidentit vjen në një moment përcaktues për Evropën. Mesazhi i tij për unitet të palëkundur me aleatët e NATO-s është mirëpritur ngrohtësisht. Por në anën tjetër të kufirit Poloni-Ukrainë, njerëzit vazhdojnë të përballen me sulmin rus, ndërsa qytetet e tyre goditen nga raketat e ushtrisë ruse.